## Pravilnik o načinu lova s pticama grabljivicama

### NN 62/2006 (2.6.2006.), Pravilnik o načinu lova s pticama grabljivicama

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1502**

Na temelju članka 64. stavka 6. Zakona o lovstvu (»Narodne novine«, br. 140/05.)
ministar poljoprivrede, šumarstva i vodnoga gospodarstva donosi

## PRAVILNIK

### O NAČINU LOVA S PTICAMA GRABLJIVICAMA

I. OPĆA ODREDBA

Članak 1.

Ovim se Pravilnikom propisuju načini lova s pticama grabljivicama koje se
koriste u sokolarenju (u daljnjem tekstu: sokolarske ptice) i Program o
polaganju sokolarskog ispita.

II. LOV SA SOKOLARSKIM PTICAMA

Članak 2.

Sa sokolarskim pticama može loviti osoba koja ima položen lovački i sokolarski
ispit (u daljnjem tekstu: sokolar).
Sokolarski ispit polaže se prema Programu o polaganju sokolarskog ispita koji je
tiskan u prilogu ovoga Pravilnika i njegov je sastavni dio.
Polaganju sokolarskog ispita može pristupiti osoba s navršenih 18 godina i s
položenim lovačkim ispitom.
Sokolarski ispit polaže se pred povjerenstvom koje imenuje ministar
poljoprivrede, šumarstva i vodnoga gospodarstva.

Članak 3.

Sokolar može loviti na području lovišta u skladu sa Zakonom o lovstvu i
propisima donesenim na temelju njega.

Članak 4.

Sokolar može tijekom čitave godine trenirati i letjeti sokolarsku pticu na
prostoru u lovištu koje je predviđeno za obuku lovačkih pasa, uz pisano
odobrenje lovoovlaštenika odnosno pravne ili fizičke osobe kojoj je povjereno
pravo lova u tom lovištu.

III. SOKOLARSKE PTICE

Članak 5.

Sokolar može sokolariti jedino sa sokolarskom pticom iz umjet­nog uzgoja, u
skladu s Pravilnikom o uvjetima držanja, načinu obilježavanja i evidenciji
zaštićenih životinja u zatočeništvu (»Narodne novine«, broj 70/05.).
Ptica uvezena iz drugih zemalja uz dokumentaciju o umjetnom uzgoju treba
posjedovati i uvozni CITES obrazac, koji izdaje Ministarstvo kulture, Uprava za
zaštitu prirode.

Članak 6.

Sokolarske ptice koje se koriste za sokolarenje mogu biti autohtone, alohtone
odnosno strane vrste, te križanci (hibridi) između pojedinih vrsta.
Zbog očuvanja genoma divljih autohtonih ptica preporuča se umjetni uzgoj
autohtonih vrsta sokolarskih ptica od strane sokolara.

Članak 7.

Sokolar je dužan najkasnije deset dana od nabavke ptice ako je uvezena iz
inozemstva poslati originalni CITES obrazac Ministarstvu kulture – Upravi za
zaštitu prirode.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/06-01/28
Urbroj: 525-1-06-1
Zagreb, 23. svibnja 2006.

Ministar
**Petar Čobanković**, v. r.

PROGRAM O POLAGANJU SOKOLARSKOG ISPITA

|  |  |  |  |
| --- | --- | --- | --- |
| Dan | Nastava | Sati po predmetu | Ukupno sati |
| 1. | Povijest sokolarenja | 1 | 5 |
| Pravni propisi za nabavu sokolarske ptice | 1 |
| Osnovne vrste sokolarskih ptica | 3 |
| 2. | Vrste i dimenzije smještaja za sokolarske ptice | 1 | 5 |
| Izrada sokolarske opreme i njena primjena | 3 |
| Upoznavanje s letnom težinom i vođenjem sokolarskog dnevnika | 1 |
| 3. | Prehrana sokolarskih ptica | 1 | 5 |
| Podizanje i kretanje sa sokolarskom pticom | 1 |
| Vježbanje pozivanja sokolarske ptice | 1 |
| Vježbanje dugih letova i vrtnja vabila | 2 |
| 4. | Načini lova u sokolarenju i uvođenje sokolarske ptice u lov | 2 | 5 |
| Prepoznavanje osnovnih simptoma bolesti sokolarskih ptica | 2 |
| Zaštita ptica grabljivica | 1 |
| 5. | Slobodni let sokolarskih ptica | 5 | 5 |

MINIMALNI TEHNIČKI UVJETI ZA ODRŽAVANJE SOKOLARSKIH ISPITA
– adekvatan prostor na kojem se nalaze volijere i boksovi za držanje sokolarskih
ptica u skladu s Pravilnikom o uvjetima držanja, načinu obilježavanja i
evidenciji zaštićenih životinja u zatočeništvu (»Narodne novine«, br. 70/05).
– najmanje tri sokolarske ptice iz umjetnog uzgoja koje služe za obuku polaznika
sokolarskog ispita,
– adekvatan prostor za pokazne vježbe letova i načina osposob­ljavanja
pripravnika za nastavak sokolarenja,
– suradnik ornitolog i suradnik veterinar koji sudjeluju u dijelu vezanom za
prepoznavanje sokolarskih ptica i osnovnih bolesti kod sokolarskih ptica.
LITERATURA ZA POLAGANJE ISPITA:
**Šegrt, V., 2006.: Osnove sokolarenja**, CIP – Katalogizacija u publikaciji
Nacionalna i sveučilišna knjižnica – Zagreb UDK 639.1.081.32(035) ŠEGRT, Viktor
Osnove sokolarenja / Viktor Šegrt; <fotografije Viktor Šegrt... et al.>. –
Karlovac: Gradska knjižnica »Ivan Goran Kovačić«, 2006 Bibliografija. ISBN
953-6829-48-7
I. Sokolarstvo – Priručnik 460306128.
**Šegrt, V., Grubešić, M., 2005**.: Sokolarenje – tradicionalni način lova, Šumarski
list (1 – 2): 103 – 108, Zagreb
Šegrt, V., Grubešić, M., 2005.: Sokolarska oprema, Šumarski list (7 – 8): 409 –
414, Zagreb.
DOPUNSKA LITERATURA:
**Beebe, L.F., 1999**.: A Falconry Manual, Hanckok House Publishers, 197 str., USA.
**Cramp, S., Snow, 2000**.: The Complete Birds of the Western Palearctic.
**Cramp, S., Perrins, C. M, 1993**.: Handbook of the Birds of Europe, the Middle
East, and North Africa: The Birds of the Western Palearctic Volume VII:
Flycatchers to Shrikes (Handbook of Europe, the Middle East and North Africa)
**Fox, N., 1995.**: Understanding the Bird of Prey, Hanckok House Publishers, Surrey,
Blain, 376 str.
**Newton, I., 2000**.: Birds of Prey, Weldon Owen Pty Limited, USA.
**Parry – Jones, J., 2001**.: Understanding Owls, David and Charles, UK.
**Parry – Jones, J., 2002**.: Training Birds of Prey, David and Charles, UK.
**Parry – Jones, J., 2003.**: Falconry, David and Charles, UK.
**Rue III, L.L., 1999**.: Birds of Prey, TODTRI Book Publishers.
**Žižanović, M., 2005**.: Sokolarstvo ili umjetnost lova s pticama grabljivicama,
vlastita naklada Marijan Žižanović, SAVA TISAK, d.o.o., Zagreb.

Pravilnik, NN 62/2006-1502
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)